صعبه انتظر واشتاك شوفت عيونك *** وردة بجرف عطشان روحي بدونك
فوك الوصف يا ناس وصفه جنوني *** ومن كثر حسن البيه طكت عيوني
ثلثين الك بالكلب وبالثلث الك ثلثين *** يبقالي ثلث الثلث هم بي الك ثلثين
لو تدري بية شصار من عفتك وجيت *** تيهت والجيران دلوني عالبيت
المن اشكي واحبابي صفو عذال *** كلهم نسوني وانه الجنت عالبال
كرد وعرب اخوان والدم فرد دم *** ولو مدري شنهي يصير صدك منهتم
لا مو زعل والله بس أرد أشوفك *** تحن ولو مره ولو تسمح ظروفك
أسمر حبيب الروح خلاني حاير *** بذيج العيون السود والشعر طاير
وياي احسن بيك تمشي ويه دمي *** انته النبض والروح ونته اغلى مني
شامت يشمر النار يكطف عداوه***ماعندي كلشي وياه زاهي بنقاوه
دله انا عد عيناك بمضيفك افتر*** لشامت ونمام سجل يدفتر
كون آنه اعمى عيون وأتلمس الناس *** وأبدي بحبيب الروح من جدمه للراس
فتشني دور حيل ماتلكي كلشي *** خليني افوت ابساع خليني امشي
عد 12 بالليل تصعب الحاله *** أتمنى بس مسكول لو بس رساله
بيه وكلت بالريش سهمك فلاهم *** شنطي العذر للناس لو شافو الدم
كالولي روح بعيد وانسى التحبهم *** كلت البعد شيفيد مو روحي عدهم
ارجع لا تدك بيبان العيون***ما يطلع دمع لو توكف اسبوع
صبر الليالي يطول وتركض الايام***ظيم وقهر وآهات وعايش بالاوهام
ارد انـشدك يــافـلان عـل الفارگوني***هم مثلي يشتاگون ؟ها لو نسوني
اكطـــــــــع وجيك بليل وتعاتب وياك***ملهوفه كلش حيل روحي على ملكاك
خل تحجي هاي الناس شلنة بحجيهم***خل نمشي انة وياك ونسمع بجيهم
لاتعتقد فد يوم من فكري اتغيب***باقي وتضل للدوم لنك ابن طيب
حبك حيل كلش حيل خلي الما سمع يسمع***يكولون القناعه اكنوز ليش ابحبي ما تقنع
انت النفس والروح وانت حياتي***صدكني افكر بيك حتى بصلاتي
احمر شعر هواي والخصلة سودة *** يمشي بدلع من يفوت واللبس مودة
وحدة انطفت بجفاك وحدة انعمت دوم***اتنشغ بطرواك واشتم بالهدوم
اخ يازماني عليك من عندي شتريد *** فرحانه هاي الناس واني ابجي بالعيد
صار مرقد للعشك ذاك المكان***لجنت اضنه يصير بيتي وبيتك
تدري شوكت نتساك روحي الحنونه من تلعب الزوراء وي برشلونه
:d8a7d8bad8a7d8aa::105-001::sarcastic::65-001::41-001::41-001::41-001::41-001::41-001::41-001::41-001::41-001::41-001: